CELEX: 32006R1985
Language: hr
Date: 2006-12-22 00:00:00
Title: Uredba Komisije (EZ) br. 1985/2006 od 22. prosinca 2006. o utvrđivanju detaljnih pravila za izračunavanje potpore koju države članice odobravaju organizacijama proizvođača u sektoru ribarstva i akvakulture (Kodificirana verzija)

04/Sv. 2
            
            
               HR
            
            
               Službeni list Europske unije
            
            
               289
            
         32006R1985
   
               L 387/13
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1985/2006
   od 22. prosinca 2006.
   o utvrđivanju detaljnih pravila za izračunavanje potpore koju države članice odobravaju organizacijama proizvođača u sektoru ribarstva i akvakulture
   (Kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2792/1999 od 17. prosinca 1999. o utvrđivanju detaljnih pravila i postupaka u vezi sa strukturnom pomoći zajednice u području ribarstva (1), a posebno njezin članak 15. stavak 4.,
   budući da:
   
               (1)
            
            
               Uredba Komisije (EZ) br. 908/2000 od 2. svibnja 2000. o utvrđivanju detaljnih pravila za izračunavanje potpore koju države članice odobravaju organizacijama proizvođača u području ribarstva i akvakulture (2) značajno je izmijenjena (3). U interesu jasnoće i preglednosti navedenu Uredbu treba kodificirati.
            
         
               (2)
            
            
               Članak 15. stavak 1. Uredbe (EZ) br. 2792/1999 utvrđuje opće uvjete za dodjeljivanje i financiranje potpore koju države članice daju organizacijama proizvođača priznatima u skladu s člankom 5. i, prema potrebi, posebno priznatima u skladu s člankom 12. Uredbe Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (4).
            
         
               (3)
            
            
               Kako bi se zajamčilo da se takve potpore dodjeljuju i financiraju pod istim uvjetima, treba utvrditi detaljna pravila za izračunavanje vrijednosti proizvodnje koju organizacije proizvođača plasiraju na tržište i upravne troškove tih organizacija, a takve izračune treba napraviti na temelju dokaznih računovodstvenih dokumenata. S obzirom da je u nekim slučajevima takve dokumente teško dobiti, treba predvidjeti paušalnu metodu kao alternativu.
            
         
               (4)
            
            
               S obzirom da svaki član organizacija može imati pravo na potporu za osnivanje i poslovanje, potpora na koju udruženje organizacija proizvođača može imati pravo treba se ograničiti na maksimalni sveukupni iznos.
            
         
               (5)
            
            
               Treba utvrditi detaljna pravila koja definiraju troškove organizacije proizvođača u vezi s provedbom plana za poboljšanje kvalitete.
            
         
               (6)
            
            
               Treba utvrditi detaljna pravila koja uređuju povrat doprinosa Zajednice za potporu koju su države članice dodijelile nakon 1. siječnja 2000. na temelju članaka 7. i 7.b Uredbe Vijeća (EEZ) br. 3759/92 (5).
            
         
               (7)
            
            
               Mjere predviđene u ovoj Uredbi su u skladu s mišljenjem Upravljačkog odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Ova Uredba utvrđuje detaljna pravila o dodjeli potpore organizacijama proizvođača u ribarstvu i akvakulturi u skladu s člankom 15. stavkom 1. točkama (a) i (b) Uredbe (EZ) br. 2792/1999.
   Članak 2.
   1.   Članovi čija se proizvodnja uzima u obzir za primjenu članka 15. stavka 1. točke (a) Uredbe (EZ) br. 2792/1999 su:
   
               (a)
            
            
               proizvođači koji su bili članovi organizacije kada je bila priznata i koji su ostali članovi tijekom cijele godine na koju se molba za potporu odnosi;
            
         
               (b)
            
            
               proizvođači koji su se pridružili organizaciji nakon što je bila priznata i koji su bili članovi tijekom zadnjih devet mjeseci u godini na koju se molba za potporu odnosi.
            
         2.   Udruženju organizacija proizvođača može se dodijeliti pomoć prema članku 15. stavku 1. točki (a) Uredbe (EZ) br. 2792/1999 do najvećeg iznosa od 180 000 EUR.
   Članak 3.
   1.   Za izračun pomoći iz članka 15. stavka 1. točke (a) broja i. Uredbe (EZ) br. 2792/1999, vrijednost proizvodnje koju organizacija proizvođača plasira na tržište utvrđuje se na paušalnoj osnovi za svaku godinu, tako da se za svaki proizvod kojeg pokriva organizacija:
   
               (a)
            
            
               ponderirana prosječna proizvodnja, izražena u 100 kg neto, koju članovi plasiraju na tržište tijekom tri kalendarske godine prije razdoblja na koji se molba za pomoć odnosi;
               pomnoži sa
            
         
               (b)
            
            
               ponderiranom prosječnom proizvodnom cijenom, izračunanom za 100 kg neto, koju ti proizvođači postižu u istom razdoblju.
            
         2.   Za izračun prosječne proizvodnje iz stavka 1. točke (a), proizvodnja koju proizvođači plasiraju na tržište tijekom svake od te tri godine utvrđuje se:
   
               (a)
            
            
               na temelju dostupnih dokaznih komercijalnih i računovodstvenih dokumenata;
               ili, u slučaju da ih nema,
            
         
               (b)
            
            
               pomoću paušalne procjene vrijednosti, koju nadležna tijela države članice poduzimaju na temelju parametara koji su unaprijed utvrđeni ovisno o vrstama proizvodnje koje su u pitanju.
            
         3.   Za izračun prosječne cijene iz stavka 1. točke (b), prosječnu cijenu koju dobivaju proizvođači za svaku od tri predmetne godine utvrđuju nadležne službe države članice:
   
               (a)
            
            
               na temelju dostupnih dokaznih komercijalnih i računovodstvenih dokumenata;
               ili, u slučaju da ih nema,
            
         
               (b)
            
            
               izračunavanjem prosječne godišnje cijene za svaki proizvod na glavnom tržištu područja aktivnosti predmetne organizacije proizvođača.
            
         Članak 4.
   1.   Upravni troškovi u smislu članka 15. stavka 1. točke (a) broja ii. Uredbe (EZ) br. 2792/1999 su izdaci koje je organizacija proizvođača stvarno platila za svoje osnivanje i poslovanje, i spadaju pod sljedeće stavke:
   
               (a)
            
            
               izdatak u vezi s pripremnim radovima za osnivanje organizacije i izradu ili izmjene njezinog akta o osnivanju i njezinih statuta;
            
         
               (b)
            
            
               izdatak za provjeru usklađenosti s pravilima iz članka 5. stavka 1. Uredbe (EZ) br. 104/2000;
            
         
               (c)
            
            
               izdatak za osoblje (plaće, troškovi izobrazbe, troškovi socijalnog osiguranja i troškovi za službena putovanja) i naknade za tehničke usluge i savjetovanja;
            
         
               (d)
            
            
               izdatak za korespondenciju i telekomunikacije;
            
         
               (e)
            
            
               izdatak za uredsku opremu i amortizaciju ili izdatak za najam takve opreme;
            
         
               (f)
            
            
               izdatak za prijevozna sredstva raspoloživa osoblju organizacije;
            
         
               (g)
            
            
               najam ili, u slučaju kupnje, stvarno plaćeni kamatni troškovi i ostali izdaci i troškovi nastali zbog uporabe prostora koji služi za upravne djelatnosti organizacije proizvođača;
            
         
               (h)
            
            
               izdatak za osiguranje u pogledu prijevoza osoblja i upravnih zgrada i njihove opreme.
            
         2.   Organizacija proizvođača ima mogućnost rasporediti troškove iz stavka 1. na više godina tijekom kojih je potpora odobrena.
   3.   Iznos upravnih troškova, kako je definirano u stavku 1., mora se utvrditi na temelju dokaznih komercijalnih i računovodstvenih dokumenata.
   Članak 5.
   1.   Troškovi iz članka 15. stavka 1. točke (b) Uredbe (EZ) br. 2792/1999 su iznosi koje je organizacija proizvođača stvarno platila za izradu i provođenje plana za poboljšanje kvalitete odobrenog sukladno članku 12. Uredbe (EZ) br. 104/2000 i potpadaju pod sljedeće stavke:
   
               (a)
            
            
               izdatak u vezi s pripremnim studijama, izradom te izmjenom plana;
            
         
               (b)
            
            
               izdatak iz članka 4. stavka 1. točaka (c), (d) i (e) ove Uredbe;
            
         
               (c)
            
            
               izdatak za mjere informiranja članova o tehničkim sredstvima i vještinama za poboljšanje kvalitete;
            
         
               (d)
            
            
               izdatak za uspostavu i provođenje sustava provjere usklađenosti s mjerama, koje je usvojila organizacija za provedbu plana za poboljšanje kvalitete.
            
         2.   Organizacija proizvođača ima mogućnost rasporediti troškove iz stavka 1. na više godina tijekom kojih je potpora odobrena.
   3.   Iznos upravnih troškova, kako je definirano u stavku 1., mora se utvrditi na temelju dokaznih komercijalnih i računovodstvenih dokumenata koji jasno pokazuju da se izdatak odnosi na provođenje plana.
   Članak 6.
   U slučaju pomoći o kojoj države članice odlučuju nakon 1. siječnja 2000. na temelju članaka 7. i 7.b Uredbe (EEZ) br. 3759/92, povrat se vrši u okviru programiranja strukturnih fondova za predmetnu državu članicu za razdoblje od 2000. do 2006.
   Članak 7.
   Uredba (EZ) br. 908/2000 stavlja se izvan snage.
   Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom u Prilogu II.
   Članak 8.
   Ova Uredba stupa na snagu na dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. prosinca 2006.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 337, 30.12.1999., str. 10. Uredba kako je zadnje izmijenjena Uredbom (EZ) br. 485/2005 (SL L 81, 30.3.2005., str. 1.).
   
      (2)  SL L 105, 3.5.2000., str. 15. Uredba kako je izmijenjena Uredbom (EZ) br. 2438/2000 (SL L 280, 4.11.2000., str. 37.).
   
      (3)  Vidjeti Prilog I.
   
      (4)  SL L 17, 21.1.2000., str. 22. Uredba kako je zadnje izmijenjena Uredbom (EZ) br. 1759/2006 (SL L 335, 1.12.2006., str. 3.).
   
      (5)  SL L 388, 31.12.1992., str. 1. Uredba stavljena izvan snage Uredbom (EZ) br. 104/2000.
   PRILOG I.
   Uredba stavljena izvan snage s izmjenom
   
               Uredba Komisije (EZ) br. 908/2000
            
            
               (SL L 105, 3.5.2000., str. 15.)
            
         
               Uredba Komisije (EZ) br. 2438/2000
            
            
               (SL L 280, 4.11.2000., str. 37.)
            
         PRILOG II.
   KORELACIJSKA TABLICA
   
               Uredba (EZ) br. 908/2000
            
            
               Ova Uredba
            
         
               Članak 1.
            
            
               Članak 1.
            
         
               Članak 2.
            
            
               Članak 2.
            
         
               Članak 3.
            
            
               Članak 3.
            
         
               Članak 4.
            
            
               Članak 4.
            
         
               Članak 5.
            
            
               Članak 5.
            
         
               Članak 6. prvi stavak
            
            
               —
            
         
               Članak 6. drugi stavak
            
            
               —
            
         
               Članak 6. treći stavak
            
            
               Članak 6.
            
         
               —
            
            
               Članak 7.
            
         
               Članak 7.
            
            
               Članak 8.
            
         
               —
            
            
               Prilog I.
            
         
               —
            
            
               Prilog II.